Document ID: 31994R1907

KOMISSION ASETUS (EY) N:o 1907/94,
annettu 27 päivänä heinäkuuta 1994,
yksityiskohtaisista säännöistä omenien kulutuksen ja käytön sekä sitrushedelmien kulutuksen lisäämiseksi tarkoitettujen toimenpiteiden soveltamisesta annetun asetuksen (ETY) N:o 2282/90 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon toimenpiteistä omenien kulutuksen ja käytön lisäämiseksi 7 päivänä toukokuuta 1990 annetun neuvoston asetuksen (ETY) N:o 1195/90(1) ja erityisesti sen 5 artiklan,
ottaa huomioon toimenpiteistä sitrushedelmien kulutuksen lisäämiseksi 7 päivänä toukokuuta 1990 annetun neuvoston asetuksen (ETY) N:o 1201/90(2) ja erityisesti sen 4 artiklan,
sekä katsoo, että
komission asetuksessa (ETY) N:o 2282/90(3), sellaisena kuin se on viimeksi muutettuna asetuksella (ETY) N:o 516/93(4), säädetyt ohjelmat tulevat oletettavasti koskemaan useita jäsenvaltioita; hankitun kokemuksen perusteella olisi säädettävä yhteensovitetusta menettelystä kyseisten ohjelmien hyväksynnässä ja valvonnassa kaikkien kyseisten toimivaltaisten toimielinten välillä toimivaltaisen sopijatoimielimen alaisuudessa, sanotun kuitenkaan rajoittamatta jäsenvaltioiden hallintoviranomaisten keskinäisestä avunannosta sekä jäsenvaltioiden ja komission yhteistyöstä tulli- ja maatalousasioita koskevan lainsäädännön oikean soveltamisen varmistamiseksi 19 päivänä toukokuuta 1981 annetun neuvoston asetuksen (ETY) N:o 1468/81(5), sellaisena kuin se on muutettuna asetuksella (ETY) N:o 945/87(6), soveltamista,
kyseistä menettelyä ei voida panna täytäntöön, mikäli toimivaltaiset toimielimet eivät pidä sitä tarpeellisena kyseisen ohjelman ominaisuudet huomioon ottaen,
tämän vuoksi olisi muutettava asetusta (ETY) N:o 2282/90, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 2282/90 seuraavasti.
1) Korvataan 5 artikla seuraavasti:
"5 artikla
1 Tukihakemus on esitettävä vuosittain viimeistään 31 päivänä elokuuta sen jäsenvaltion toimivaltaiselle toimielimelle (jäljempänä 'toimivaltainen sopijatoimielin`), jossa ryhmittymällä tai vastuussa olevalla kumppanilla on kotipaikka.
Hakemuksessa on oltava kaikki liitteessä II esitetyt osat.
2 Mikäli tukihakemukseen sisältyy muissa kuin 1 kohdassa tarkoitetuissa jäsenvaltioissa toteutettavia toimia, ryhmittymän tai vastuussa olevan kumppanin on lisäksi osoitettava viimeistään 31 päivänä elokuuta kyseisen jäsenvaltion toimivaltaiselle toimielimelle hakemuksen osa, joka liittyy viimeksi mainitun alueeseen.
3 Toimivaltaisen toimielimen on tarkastettava, että hakemuksissa annetut tiedot ovat oikeita ja että tiedot ovat tämän asetuksen ja 7 artiklan 2 kohdan toisessa alakohdassa säädetyn sopimustyypin säännösten mukaisia.
Toimivaltaisen toimielimen on tarvittaessa pyydettävä lisätietoja ja annettava lausunto perusteluineen. Kussakin lausunnossa on oltava arvio suunniteltujen toimien taloudesta, niiden teknisestä laadusta sekä siitä, että rahoitussuunnitelmat ja täytäntöönpanokyky ovat perusteltuja.
Toimielimen on hylättävä hakemukset, joissa on selvästi virheellisiä tietoja tai jotka kuuluvat 2 artiklan 4 kohdan soveltamisalaan.
4 Kunkin toimivaltaisen toimielimen on toimitettava viimeistään 30 päivänä syyskuuta toimivaltaiselle sopijatoimielimelle laatimansa perusteltu lausunto. Sen on laadittava luettelo kaikista tukihakemuksista ja toimitettava se komissiolle samoin kuin jäljennökset valituista tukihakemuksista, joihin on tarvittaessa liitettävä toisaalta perustellut eriävät lausunnot ja toisaalta sen oma perusteltu lausunto, johon sisältyy lisäksi arviointi koko ohjelman yhtenäisyydestä, jos siitä on useampia perusteltuja lausuntoja.
Tiedot, joihin sisältyvät myös hylätyt hakemukset ja hylkäävät lausunnot, on toimitettava vuosittain viimeistään 31 päivänä lokakuuta."
2) Lisätään 5 a artikla seuraavasti:
"5 a artikla
Sen estämättä 5 artiklan 2, 3 ja 4 kohdassa vahvistetun yleisen menettelyn soveltamista, toimivaltainen sopijatoimielin yhdessä muiden asianomaisten toimielinten kanssa ja omalla vastuullaan erityisesti valvontakysymyksissä voi päättää, että sen perusteltu lausunto yksin on riittävä."
3) Korvataan 6 artiklan neljännessä alakohdassa ilmaisu 'toimivaltaisille toimielimille` ilmaisulla 'toimivaltaiselle sopijatoimielimelle`.
4) Muutetaan 7 artikla seuraavasti:
a) korvataan 1 kohdassa ilmaisu 'toimivaltaisen toimielimen` ilmaisulla 'toimivaltaisen sopijatoimielimen`,
b) korvataan 2 kohdassa ilmaisu 'toimivaltaisten toimielinten on tehtävä...` ilmaisulla 'toimivaltaisten sopijatoimielinten on tehtävä...`.
5) Korvataan 8 artiklan johdantovirkkeessä, 1 kohdan kolmannessa alakohdassa sekä 5 ja 7 kohdassa ilmaisu 'toimivaltainen toimielin` ilmaisulla 'toimivaltainen sopijatoimielin`.
6) Korvataan 9 artikla seuraavasti:
"9 artikla
1 Toimivaltaisen sopijatoimielimen on toteutettava tarvittavat toimenpiteet tarkistaakseen:
- toimitettujen tietojen ja tukiasiakirjojen oikeellisuuden,
- kaikkien sopimusvelvoitteiden täyttämisen,
erityisesti teknisin, hallinnollisin ja kirjanpidollisin tarkastuksin, jotka suoritetaan sopimuspuolen, mahdollisten sopimuspuolen kumppaneiden tai alihankkijan tiloissa.
2 Jokainen toimivaltainen toimielin on velvollinen perustellun lausuntonsa johdosta tai toimivaltaisen sopijatoimielimen vaatimuksesta ottamaan huomioon sen alueella toteutetut toimet, 1 kohdassa tarkoitetut toimenpiteet ja toimittamaan niistä tulokset toimivaltaiselle sopijatoimielimelle, sanotun kuitenkaan rajoittamatta neuvoston asetuksen (ETY) N:o 1468/81(*) säännösten soveltamista.
3 Toimivaltaisen sopijatoimielimen on ilmoitettava viipymättä komissiolle kaikista todetuista rikkomuksista.
(*) EYVL N:o L 144, 2.6.1981, s. 1"
7) Muutetaan 10 artikla seuraavasti:
a) korvataan ensimmäisessä alakohdassa ilmaisu "toimivaltaisen toimielimen" ilmaisulla "toimivaltaisen sopijatoimielimen",
b) lisätään toinen alakohta seuraavasti:
"Kyseiset toimielimet vähentävät perityt summat ja korot Euroopan maatalouden ohjaus- ja tukirahaston tukiosaston rahoittamista kustannuksista".
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä heinäkuuta 1994.

Labels: 3
17
15
11